Arne-Peter Rognan er utdannet musikkviter fra Universitetet i Oslo. Han startet sin karriere i 1980 som platekonsulent i Norsk Komponistforening med ansvar for plateserien . Mellom 1985 og 1989 ledet han det nystiftede selskapet Norsk Musikkproduksjon A/S eid av Norsk Komponistforening og Norske Populærautorer, som utga innspillinger på platemerkene AURORA og NIM (Norway in Music). Selskapet fikk etter hvert økonomiske problemer, og i 1989 måtte Rognan forlate selskapet. Han grunnla i stedet sitt eget selskap, APR Musikkproduksjon, med platemerkene Victoria for «seriøs» musikk og Benoni for «lettere» musikk. Da Norsk Musikkproduksjon gikk konkurs noen måneder senere overtok Rognan samarbeidet med artistene, som inkluderte artister som Sølvguttene og Marianne Hirsti, og han kjøpte ut en del av produksjonene.